**OPIS POSLOVA I PODACI O PLAĆI**

**MINISTARSTVO FINANCIJA, POREZNA UPRAVA, PODRUČNI URED ZAGREBAČKA ŽUPANIJA**

**poreznik III za utvrđivanje poreza i doprinosa na dobit (točka 1. Oglasa)**

Obavlja jednostavne upravne i druge stručne poslove za fizičke i pravne osobe obveznike poreza na dobit i to: poslove utvrđivanja poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage poreznih obveznika; utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**viši upravni savjetnik za utvrđivanje poreza i doprinosa na dobit (točka 2. Oglasa)**

Obavlja najsloženije upravne i druge stručne poslove za fizičke i pravne osobe obveznike poreza na dobit i to: poslove utvrđivanja poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage poreznih obveznika; utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**poreznik III za utvrđivanje poreza i doprinosa građana (točka 3. Oglasa)**

Obavlja jednostavne upravne i druge stručne poslove za građane kao porezne obveznike, a koji se odnose na utvrđivanje i razrez lokalnih poreza, izdavanje poreznih kartica te potvrda i uvjerenja o OIB-u; obavlja stručne poslove u svezi uredskog poslovanja i vodi evidencije vezane uz opće poslove za poslove ispostave i područnog ureda; za porezne obveznike građane obavlja upravne i druge stručne poslove utvrđivanja i naplate poreza, doprinosa i drugih javnih davanja; za porezne obveznike građane obavlja poslove izdavanja isprava i potvrda o činjenicama o kojima Porezna uprava vodi službenu evidenciju. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**PODACI O PLAĆI**

Plaću radnog mjesta čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

 Koeficijenti složenosti poslova radnih mjesta iz Oglasa, sukladno Uredbi o nazivima radnih mjesta i koeficijentima složenosti poslova, dodatku za uvjete rada te kriterijima i najvišem mogućem iznosu dodatka za natprosječne rezultate u radu za službenike Porezne uprave („Narodne novine“, br. 78/17) su:

* poreznik III (točka 1 i 3. Oglasa) – 1,067
* viši upravni savjetnik (točka 2. Oglasa) – 1,697